Q: Hvordan fyller vi ut SSB-skjemaet i år?

A: Slik dere alltid har gjort det. For eksempel antall gudstjenester og antall deltakere: Dere setter inn de gudstjenestene dere har gjennomført og hvor mange som fysisk møtte opp. Hadde dere to gudstjenester en søndag

Q: Men hva med alt det digitale vi gjorde i år?

A: Helt digitale arrangement og digitale deltakere skal ikke rapporteres i de ordinære feltene i skjemaet fra SSB. Disse skal føres i de ekstra korona-feltene som er satt inn etter kommentarfeltet, punkt 11. I de tilfellene hvor det var fysiske deltakere på et delvis digitalt arrangement, skal disse rapporteres i deltakerfeltet for den respektive arrangementstypen i årsstatistikken.

Eks: Det ble avholdt en gudstjeneste i kirken, hvor 50 personer var til stede. 100 personer så gudstjenesten digitalt. Denne teller som én gudstjeneste med 50 deltakere under punkt 3 i SSB-rapporteringen, og 100 deltakere under punkt 11.

Eks 2: Det ble filmet en gudstjeneste i kirken, som ble strømmet på nett. 150 personer så gudstjenesten. Denne gudstjenesten skal ikke rapporteres på SSB-skjemaet under punkt 3, men teller som én gudstjeneste under punkt 11. De 150 personen føres også under punkt 11.

I tillegg sender dere inn informasjon om digitale aktiviteter ved å bruke skjemaet i Enalyzer, som Kirkerådet har laget. I dette skjemaet telles all digital aktivitet med, også dersom den også var fysisk, og uavhengig av om kanalen vår åpen for alle eller for en lukket gruppe.

Alle fellesråd får en e-post med lenke til denne, som må videresendes til menighetene, eller dere kan åpne den herfra: [**https://surveys.enalyzer.com?pid=de7d8bid**](https://surveys.enalyzer.com?pid=de7d8bid)

Det er i tillegg felt i planverktøyet for trosopplæring hvor dere fyller ut informasjon om digital deltakelse og om et tiltak kun var digitalt.

Q: Hvor mye av en gudstjeneste skal en person ha sett for å telle som en digital deltaker i SSB-skjemaet?

A: I fjor ga vi, i et forsøk på å finne et tall som kunne tenke seg å ligne på en fysisk deltakelse, en veiledning som i etterkant viste seg å være altfor komplisert. Fra og med 2021 telles alle visninger med som en deltaker. For Facebook vil dette bety tre sekund, for YouTube femten sekuder.

Q: De digitale gudstjenestene under punkt 11 i SSB-skjemaet – er det kun direkte strømmede gudstjenester og de som ser den direkte strømmingen som skal telles med, eller gjelder det også videoer og personer som ser en gudstjeneste i opptak?

A: Fra og med 2021 gjelder dette feltet både direkte strømmede gudstjenester og opptak.

Q: Hvor skal vi føre utegudstjenester og drive-in-gudstjenester.

A: Disse gudstjenestene skal ikke føres som gudstjenester koronatiltak – dette feltet benyttes for digitale gudstjenester og gjelder informasjon som hører hjemme under punkt 11 i SSB-skjemaet.

Brukt punkt 3.B.3, som gjelder for gudstjenester som verken foregikk i soknet kirke(r) eller på institusjon i soknet, til denne type gudstjenester.

Dersom dere gjennomførte disse gudstjenestene i samarbeid med andre sokn, tas de også med under punkt 3.D.

Q: Hva med avlyste gudstjenester?

A: Det er kun gjennomførte gudstjenester som dekkes av årsrapporteringen. Det er ingen felt for messefall i årsstatistikken. Men merk disse med messefall i fagsystemet. Da vil de bli liggende i systemet, men de vil ikke være en del av importen som kan gjøres til SSB-skjemaet.

Q: Vi gjennomførte mange ekstra dåps- og konfirmasjonsgudstjenester i år. Hvordan skal vi rapportere disse?

A: Disse skal tas med i det totale antallet gudstjenester og legges til kategori 3.A.1 (søn- eller helligdag) eller 3.A.2 (hverdager, inkludert lørdager) avhengig av hvilken dag de ble gjennomført. Dåpsgudstjenestene skal også tas med under punkt 3.C.7 og konfirmasjonsgudstjenestene skal med under 3.C.8.

Q: Disse ekstra dåpsgudstjenestene, hva skal de telles som?

A: I skjemaet for årsrapportering finnes det et eget punkt i skjemaet, 3.C.7. Hva dere kategoriserer det som i fagsystemet deres vil variere, men pass på at dåpsgudstjenesten er registrert som en gudstjeneste med dåp, og ikke som en gudstjeneste for barn. Det er en egen kategori og et eget punkt i skjemaet (3.C.3)

Q: Hva med andre ekstra gudstjenester?

A: Alle ekstra gudstjenester skal telles med, også de som ble gjennomført samme dag som en annen gudstjeneste. Og dersom typen gudstjeneste er spesifisert under punkt 3.C skal de også legges inn der.

Q: Vi har hatt åpen kirke. Noen ganger har vi delt ut nattverd. Hvor skal vi føre dette?

A: Åpen kirke føres under punkt 7.D.1 i SSB-skjemaet. Både åpen kirke med og uten aktivitet telles med her. Det er altså ikke noe eget sted for å notere at det har vært nattverd under den åpen kirken, eller hvor mange som mottok denne. Men benytt gjerne merknadsfeltet for å fortelle at dere har delt ut nattverd under åpen kirke.

Q: Hvordan skal vi registrere det når vi har vigsel med dåp?

A: Begge aktivitetene skal registreres i SSB-skjemaet. I Kardinal er det mulig å legge til dåpsgudstjenesten i gudstjenestelisten og få dette registrert som en gudstjeneste.

Q: Hvordan skal vi føre gudstjenester som vi avholder i et annets sokns kirke, f.eks. fordi vår kirke er stengt for oppussing?

A: Hovedregelen dersom flere sokn avholder felles gudstjeneste er at gudstjenesten og deltakerne føres i det soknet der gudstjenesten fant sted. Men dette avhenger av hvem som hadde ansvaret for gjennomføringen av gudstjenesten.

Dersom deres kirke (A) var stengt, og gudstjenesten ble gjennomført i et annet sokns kirke (B), men dere (A) var ansvarlige for gjennomføringen og sto for bemanningen, så skal gudstjenesten føres på deres skjema (A). Dersom det var soknet hvor kirken ligger (B) som også sto for gjennomføringen og hadde bemanningen (B), skal gudstjenesten føres på det soknets skjema (B).

Alle gudstjenester dere (A) var ansvarlige for skal føres under punkt 3.A. Under punkt 3.B fører dere gudstjenesten inn på 3.B.3

Q: Hvordan skal vi føre gravferder for soknets befolkning som ikke fant sted i en kirke i vårt sokn?

A: Hovedregelen for gravferder er at disse skal registreres/kirkebokføres i det soknet (A) der avdøde var bosatt og hvor presten i denne menigheten utfører handlingen, uavhengig om den skje i egen kirke/kapell eller en bruker en kirke/kapell utenfor soknet.

Så dersom deres kirke var stengt og dere måtte benytte en utenfor soknet, eller om en del ønsker å gravlegges fra en sermonikirke utenfor soknet (B) – med mindre også presten har sitt hovedvirke utenfor deres sokn (B), skal gravferden føres hos dere (A).

Q: I Kardinal kan vi merke gudstjenester som Gudstjeneste koronatiltak. Skal denne brukes for de ekstra dåpsgudstjenestene?

A: Nei, dette feltet skal ikke brukes for å rapportere inn ekstra gudstjenester på grunn av korona. Dette feltet er opprettet for å kunne gi informasjon til spørsmålene om digitale gudstjenester og deltakere under punkt 11 i SSB-skjemaet. Ekstra dåpsgudstjenester og konfirmasjonsgudstjenester føres som en ordinær gudstjeneste under punkt 3.A og spesifiseres under punkt 3.C.

Q: Hvor skal vi føre tidebønner?

A: Tidebønnsgudstjenester med liturgisk innholds telles som gudstjenester under punkt 3.

Q: Skal andakt telles med under gudstjenester?

A: Nei, andakter teller ikke med under gudstjenester. I veiledningen står det: «Følgende er å regne som gudstjeneste utenom høymesse/hovedgudstjeneste; morgensang, aftensang, kveldsbønn, barnehagegudstjeneste, samtalegudstjeneste, skolegudstjeneste, vandregudstjeneste, temagudstjeneste, musikkgudstjeneste, gudstjeneste på leir som tilhører soknet. Tidebønnsgudstjenester med liturgisk innhold telles også med. Dersom menigheten har egne dåpsgudstjenester telles disse som egne gudstjenester. Andakter skal ikke telles med her». Dersom andakten har funnet sted på en institusjon føres den på punkt 6.D.7, mens musikkandakter føres under 7.B.

Q: Hvor skal vi føre samtaler i kirkerommet?

A: Det vil avhenge av typen samtale. Vurder om samtalen er av en art som gjør at det er naturlig at den hører hjemme under punkt om sjelesorgsamtaler, punkt 6.D.10. Med unntak av sjelesorgsamtaler er det ingen punkt på SSB-skjemaet som er særskilt dedikert til samtaler med enkeltpersoner.

Q: Vi har en del salmekvelder. Hva skal det registreres som i årsstatistikken?

A: Salmekveld føres under punkt 7.B

Q: Hvor skal vi føre midler som er kommet inn de dagene det var messefall?

A: Det sentrale her er at det har kommet inn midler. Alle ofringer, innsamlinger og gaver skal føres under punkt 10 i SSB-skjemaet. Dette må dere legge til manuelt, da ingen informasjon vil bli videreført fra gudstjenester merket med messefall i fagsystemet.

Q: Vi har ikke deltakertall på digitale sendinger, for de har blitt fjernet. Hva gjør vi?

A: Har dere ikke tallene, så har dere ikke det. Opplys i så fall gjerne om det i merknadsfeltet.

Q: Det er spørsmål i skjemaet om digitale aktiviteter om menigheten har aktive nettsider og SoMe-sider. Kan man få mulighet til å registrere felles sider for fellesråd/bispedømmeråd?

A: I skjemaet er det tatt høyde for at dere kan legge inn informasjon om flere Facebook-sider i år. I tillegg er lenken til skjemaet ikke unik, slik at menigheter, fellesråd og bispedømmeråd kan alle bruke den samme lenken for å sende inn informasjon om Facebook-sider.

Q: Hvor skal vi registrere podcast og radiosendinger?

A: Per i dag finnes det ingen poster for podcaster og radiosendinger.